2021. gada . maijā Noteikumi Nr.

Rīgā (prot. Nr. .§)

**Grozījumi Ministru kabineta** **2014. gada 30. septembra noteikumos Nr. 598 „Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā”**

Izdoti saskaņā ar Lauksaimniecības

un lauku attīstības likuma
5. panta ceturto un septīto daļu

Izdarīt Ministru kabineta 2014. gada 30. septembra noteikumos Nr. 598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā” (Latvijas Vēstnesis, 2015, 93. nr., 202. nr.; 2016, 62. nr., 194. nr.; 2017, 199. nr.; 2018, 68. nr., 191. nr.; 2019, 251. nr.) šādus grozījumus:

1. Papildināt noteikumu nosaukumu aiz vārda “periodā” ar vārdiem un skaitļiem “kā arī pārejas laikā 2021. un 2022. gadā””.
2. Izteikt 4. punktu šādā redakcijā:

“4. Atbalsta pretendents iesniegumu valsts atbalsta un Eiropas Savienības atbalsta saņemšanai, kā arī tam pievienotos dokumentus Lauku atbalsta dienestā iesniedz, izmantojot elektronisko pieteikšanās sistēmu, ja vien attiecīgā atbalsta piešķiršanu reglamentējošajos normatīvajos aktos nav paredzēts, ka iesniegumu iesniedz papīra formā.”

1. Aizstāt 6.5.3. apakšpunktā skaitli "700" ar skaitli "1 000".
2. Papildināt 6.5.4. apakšpunktu aiz vārdiem “divus derīgus piedāvājumus” ar vārdiem “kā arī katra iepirkuma dalībnieka apliecinājumu par neatkarīgi izstrādātu piedāvājumu”.
3. Papildināt noteikumus ar 6.3 punktu šādā redakcijā:

“6.3 Šo noteikumu 6.5.3. un 6.5.4. apakšpunktā minētās prasības nepiemēro, ja attiecīgā atbalsta piešķiršanu reglamentējošie normatīvie akti paredz, ka tehnikas un iekārtu iegādes attiecināmās izmaksas, kā arī projekta sagatavošanas un vispārējās izmaksas nosaka, piemērojot vadošās iestādes apstiprinātas vienkāršoto izmaksu metodes atbilstoši Regulas Nr. 1303/2013 67. panta 1. punkta „b” vai „d” apakšpunktam.”

1. Svītrot 7. punktu.
2. Aizstāt 8.2 punktā skaitli “2028.” ar skaitli “2030.”.
3. Svītrot 15.2. apakšpunktā vārdu “datorrakstā”.
4. Svītrot 15.3. un 15.4. apakšpunktu.
5. Aizstāt 16. punktā skaitli “14” ar vārdu “septiņu”.
6. Svītrot 23. punktā vārdus “ja pretendents ir Lauku atbalsta dienesta elektroniskās pieteikšanās sistēmas lietotājs, vai nosūta pa pastu”.
7. Papildināt noteikumus ar 28.1 punktu šādā redakcijā:

“28.1 Ja projektu nav iespējams īstenot noteiktajā termiņā valstī noteikto ārkārtas apstākļu dēļ, Lauku atbalsta dienests, nepiemērojot sankcijas, ir tiesīgs pagarināt projekta īstenošanas termiņu, pārsniedzot šo noteikumu 28. punktā noteikto projektu īstenošanas beigu termiņu, saskaņojot to ar Zemkopības ministriju.”.

1. Svītrot 29.1.2. apakšpunktā vārdus “valsts akciju sabiedrībā "Ceļu satiksmes drošības direkcija", Valsts tehniskās uzraudzības aģentūrā vai”.
2. Izteikt 29.1.5. apakšpunktu šādā redakcijā:

“29.1.5. projekta īstenošanu apliecinošo darījumu dokumentu kopijas un bankas konta pārskatu. Darījumus veic bezskaidras naudas norēķinu veidā. Konta pārskatā atspoguļo naudas līdzekļu kustību par attiecīgo darījumu, iekļaujot debetu un kredītu. Ja nepieciešams, Lauku atbalsta dienests ir tiesīgs pieprasīt iesniegt konta izdruku arī par laikposmu, kas sākas ar projekta iesniegšanu. Konta pārskatā atspoguļo visu naudas līdzekļu kustību klienta kontā noteiktā laikposmā un norāda konta atlikumu šā laikposma sākumā un beigās;”.

1. Svītrot 29.1.6. apakšpunktā vārdus iekavās “(uzrādot oriģinālu)”.
2. Svītrot 29.1.7. apakšpunktā vārdus iekavās “(uzrāda oriģinālus)”.
3. Svītrot 29.1.8. apakšpunktā vārdus iekavās “(uzrādot oriģinālus)”.
4. Svītrot 29.1.9. un 29.1.10. apakšpunktā vārdus iekavās “(uzrādot oriģinālu)”.
5. Svītrot 29.2.3. apakšpunktā vārdus iekavās “(uzrāda oriģinālu)”.
6. Aizstāt 34. punktā skaitli “14” ar vārdu “septiņu”.
7. Svītrot 35. punktu.
8. Papildināt 45. punktu ar trešo teikumu šādā redakcijā:

“Ja projekta publiskā finansējuma kopsumma pārsniedz 700 000 *euro*, to var saņemt vairāk kā piecos maksājumos.”

1. Aizstāt 55.2. apakšpunktā vārdus “un pārskaita maksājumu uz biedrības, nodibinājuma vai reliģiskās organizācijas atvērto norēķinu kontu Valsts kasē” ar vārdiem “sagatavo maksājumu uzdevumu un iesniedz to Valsts kasē pārskaitīšanai atbalsta saņēmējam uz biedrības, nodibinājuma vai reliģiskās organizācijas kredītiestādes norēķinu kontu”.
2. Aizstāt 55.3 apakšpunktā vārdus “Valsts kasē atvērtā” ar vārdiem “sava kredītiestādes”.
3. Aizstāt 55.4. apakšpunktā vārdus “uz norēķinu konta Valsts kasē” ar vārdiem “atbalsta saņēmējam”.
4. Papildināt noteikumus ar 66. punktu šādā redakcijā:

“66. Šo noteikumu 8.2 apakšpunktā minētais fizisko personu datu uzglabāšanas termiņš neattiecas uz tiem atbalsta pretendentiem, kas atbalstu saņem saskaņā ar normatīvajiem aktiem par valsts un Eiropas Savienības atbalsta piešķiršanu Eiropas Jūrlietu un zivsaimniecības fonda pasākumiem. Šo fizisko personu datus uzglabā līdz 2028. gada 31. decembrim un pēc tam tos iznīcina saskaņā ar Arhīvu likumā noteiktajām prasībām.”

1. Izteikt 1. pielikuma 5. punktu šādā redakcijā:

|  |  |
| --- | --- |
| “5) | apņemos glabāt un uzrādīt Lauku atbalsta dienesta amatpersonām visu ar projektu, tā īstenošanu un uzraudzību saistīto dokumentāciju un informāciju līdz: * 2028.gada 31.decembrim, ja pretendents piesākas valsts un Eiropas Savienības atbalstam, kuru piešķir saskaņā ar normatīvajiem aktiem par valsts un Eiropas Savienības atbalsta piešķiršanu Eiropas Jūrlietu un zivsaimniecības fonda pasākumiem projekts plānots zivsaimniecību attīstībai;
* 2030. gada 31. decembrim, ja pretendents piesākas valsts un Eiropas Savienības atbalstam, kuru piešķir saskaņā ar normatīvajiem aktiem par valsts un Eiropas Savienības atbalsta piešķiršanu lauku attīstībai;

kā arī piekrītu Lauku atbalsta dienesta, Eiropas Komisijas pārstāvju un citām nepieciešamajām kontrolēm pirms projekta iesnieguma apstiprināšanas, projekta īstenošanas laikā un piecus gadus pēc pēdējā maksājuma saņemšanas;”. |

1. Papildināt 2. pielikuma 5.1.8. apakšpunktu aiz vārdiem un skaitļiem “līdz 2028. gada 31. decembrim” ar vārdiem un skaitļiem “zivsaimniecības attīstības projektos un līdz 2030. gada 31. decembrim lauku attīstības projektos”.
2. Izteikt 6. pielikumu šādā redakcijā:

“6. pielikums

Ministru kabineta

2014. gada 30. septembra noteikumiem Nr. 598

**Finanšu korekciju piemērošana projektos**

**neatbilstību un pārkāpumu gadījumā**

1. Proporcionāla finanšu korekcija projektos (sk. tabulu) tiek piemērota, ja Lauku atbalsta dienests, pieņemot lēmumu par iespējamo neatbilstības konstatēšanu vai lēmumu par neatbilstību, secina, ka neatbilstošo izdevumu summu nav iespējams konkrēti noteikt vai būtu nesamērīgi samazināt projekta attiecināmo izmaksu summu par visu izdevumu summu, kas neatbilst normatīvo aktu, lēmuma vai vienošanās par projekta īstenošanu nosacījumiem.

2. Finansējumu atprasa proporcionāli laikam, kas pagājis kopš projekta īstenošanas, un sasniegtajam rādītāju apjomam.

3. Konstatējot vairākus pārkāpumus projekta vērtēšanas gaitā, tiek piemērota finanšu korekcija atbilstoši būtiskākajam (ar augstāko korekcijas apmēru) pārkāpumam (izņemot tabulas 5.4. apakšpunktā minēto sankciju).

4. Samērīguma princips piemērojams tiktāl, cik to pieļauj noteiktais minimālais finanšu korekcijas apjoms.

5. Finanšu korekciju nepiemēro, ja pārkāpumam ir formāls raksturs, kam nav nekādas faktiskas vai iespējamas finansiālas ietekmes.

6. Finanšu korekciju var nepiemērot, ja atbalsta pretendents spēj pierādīt, ka nepieciešamās izmaiņas projektā iepriekš nebija paredzamas un tās radušās no atbalsta pretendenta darbības neatkarīgu iemeslu dēļ.

7. Piemērojot finanšu korekciju, vērtē ar atbalsta saņemšanas nosacījumiem saistītās neatbilstības smagumu, apjomu, ilgumu un atkārtošanos.

8. Finanšu korekcijas piemērojamas par konstatētajiem pārkāpumiem no projekta iesniegšanas brīža līdz projekta uzraudzības termiņa beigām.

|  |  |  |  |
| --- | --- | --- | --- |
| Nr.p.k. | Neatbilstība/pārkāpums | Neatbilstības/pārkāpuma apraksts | Finanšu korekcijas apjoms |
| 1. | Ar projektu saistītajā dokumentācijā ir konstatētas krāpšanas pazīmes | Ja Lauku atbalsta dienests projekta administrēšanas procesā konstatē krāpšanas pazīmes (piemēram, dokumentā ir nepatiesa informācija), piemēro attiecīgo finanšu korekciju un izslēgšanu no atbalsta saņēmēju loka | 100 % un izslēgšana no atbalsta saņēmēju loka vismaz uz trim gadiem |
| 2. | Ir konstatēts, ka atbalsta pretendents ir mākslīgi radījis apstākļus publiskā finansējuma saņemšanai | Ja atbalsta pretendents ir sagatavojis un īstenojis projektu citas personas interesēs un minētā persona neatbilst pasākuma nosacījumiem vai viens ražošanas process ir sadalīts vairākos projektos, lai saņemtu vairākas maksimālās attiecināmo izmaksu summas u.c. gadījumos, piemēro attiecīgo finanšu korekciju | 100 % |
| 2.1 | Ir konstatēti regulas Nr. [508/2014](http://eur-lex.europa.eu/eli/reg/2014/508/oj/?locale=LV) 10. pantā vai regulā Nr. [2015/288](http://eur-lex.europa.eu/eli/reg_del/2015/288/oj/?locale=LV) minētie pārkāpumi | Pārkāpumi fiksēti pirms projekta iesnieguma iesniegšanas, tā izvērtēšanas laikā, visā projekta īstenošanas laikā un vismaz piecus gadus pēc pēdējā maksājuma saņemšanas | Izslēgšana no atbalsta saņēmēju loka un saņemtā atbalsta 100 % atmaksa saskaņā ar regulu Nr. 2015/288 |
| 3. | **Iepirkuma procedūrā/cenu aptaujā konstatētie pārkāpumi** |
| 3.1. | Nav piemērota atbilstošā iepirkuma procedūras metode | Piemērota nepareiza iepirkuma metode – veikta vienkāršota cenu aptauja, jo nav ņemts vērā, ka iegādēm, kurām ir viens mērķis un/vai piegādātājs un kurām, saskaitot kopā un nosakot paredzamo cenu, atbilstoši Publisko iepirkumu likumam vai noteikumiem par iepirkuma procedūru un tās piemērošanas kārtību pasūtītāja finansētiem projektiem, ir jāveic iepirkuma procedūra ar Iepirkumu uzraudzības biroja starpniecību atbilstoši normatīvo aktu nosacījumiem.  | Atkarībā no neatbilstības būtiskuma:• Atkārtota iepirkuma procedūra ar Iepirkumu uzraudzības biroja starpniecību;• Atkārtota iepirkuma procedūra ar Iepirkumu uzraudzības biroja starpniecību un 10% no attiecīgās investīcijas pozīcijas (kurai nepareizi piemērota iepirkuma procedūras metode) apstiprinātajām attiecināmajām izmaksām pēc iepirkuma dokumentācijas izvērtēšanas;• 25% no attiecīgās investīcijas pozīcijas (kurai nepareizi piemērota iepirkuma procedūras metode), ja noslēgts iepirkuma līgums.• 100 %, ja konstatētas būtiskas neatbilstības pēc atkārtoti veiktas iepirkuma procedūras |
| 3.2. | Noteiktie termiņi piedāvājumu sagatavošanai un iesniegšanai neatbilst normatīvo aktu nosacījumiem | Atbalsta pretendents iepirkumu procedūrā nav ievērojis noteiktos minimālos piedāvājumu sagatavošanas termiņus saskaņā ar Publisko iepirkumu likumu vai noteikumiem par iepirkuma procedūru un tās piemērošanas kārtību pasūtītāja finansētiem projektiem. Finanšu korekciju piemēro iepirkuma procedūrai, par kuras rezultātiem publicēts paziņojums Iepirkumu uzraudzības biroja tīmekļa vietnē līdz projektu iesniegumu pieņemšanas kārtas beigām | • 2 % par katru termiņa samazinājuma darbdienu (maksimāli līdz piecām darbdienām), ja ir ievēroti visi pārējie iepirkuma procedūras nosacījumi• 10 % un atkārtota iepirkuma procedūra apstiprinātajām attiecināmajām izmaksām pēc iepirkuma dokumentācijas izvērtēšanas (ja termiņa samazinājums pārsniedz piecas darbdienas)• 25 % no attiecīgās investīcijas pozīcijas attiecināmajām izmaksām, ja noslēgts iepirkuma līgums• 100 %, ja konstatētas neatbilstības pēc atkārtoti veiktas iepirkuma procedūras |
| 3.3. | Iepirkuma procedūrā nav salīdzināts nepieciešamais derīgu piedāvājumu skaits | Atbalsta pretendents iepirkumu procedūrā nav salīdzinājis noteikto derīgo piedāvājumu skaitu saskaņā ar noteikumiem par iepirkuma procedūru un tās piemērošanas kārtību pasūtītāja finansētiem projektiem | Atkarībā no neatbilstības būtiskuma:• Atkārtota iepirkuma procedūra, izmantojot Iepirkumu uzraudzības biroja starpniecību;• Atkārtota iepirkuma procedūra, izmantojot Iepirkumu uzraudzības biroja starpniecību un 5 % apstiprinātajām attiecināmajām izmaksām pēc atkārtota iepirkuma dokumentācijas izvērtēšanas;• Ja noslēgts iepirkuma līgums, tad 10 līdz-100% no attiecīgās investīcijas pozīcijas attiecināmajām izmaksām |
| 3.4. | Nepamatoti ierobežota iepirkuma procedūras tehniskā specifikācija un sašaurināts piedāvājumu iesniedzēju loks | Tehniskajā specifikācijā vai konkursa nolikumā ir norādīti kritēriji, kas dod iespēju pieteikties tikai konkrētam vai ierobežotam ražotāju lokam, vai arī, vērtējot iepirkumu, norādītie kritēriji vairs netiek ņemti vērā, tādējādi dodot iespēju uzvarēt piedāvātājam, kurš neatbilst attiecīgajiem kritērijiem.Noteikti pārāk specifiski tehniskie standarti, tādējādi nenodrošinot vienādu piekļuvi (iespēju) pretendentiem, vai publiskajā iepirkumā radīti nepamatoti šķēršļi atvērtai iepirkuma procedūrai.Atbalsta pretendents radījis apstākļus, lai ierobežotu piegādātāju loku | • 25 % no apstiprinātajām attiecināmajām izmaksām pēc iepirkuma dokumentācijas izvērtēšanas, ja pārkāpums var ietekmēt ražotāju loku un ierobežo konkurenci• 10 vai 5 % no apstiprinātajām attiecināmajām izmaksām pēc iepirkuma dokumentācijas izvērtēšanas atkarībā no neatbilstības būtiskuma• Atkārtota iepirkuma procedūra, izmantojot Iepirkumu uzraudzības biroja starpniecību |
| 3.5. | Piedāvājumu atlases un līguma izpildes laikā netiek ievēroti atlases kritēriji | Iepirkumu procedūras vai projekta īstenošanas laikā konstatēts, ka netiek ievēroti piegādātāju atlasei noteiktie kritēriji, piemēram, limitēts izpildes laiks | • 25 %, ja pārkāpums var ietekmēt piegādātāju loku un ierobežo konkurenci• 10 vai 5 % atkarībā no neatbilstības būtiskuma |
| 3.6. | Grozīti līgumisko attiecību nosacījumi, mainot sākotnējo tehnisko specifikāciju | Projekta īstenošanas laikā izdarīti grozījumi, mainot nosacījumus, kas varētu ietekmēt iespējamo piegādātāju loku un piedāvājuma cenu | • 25 %, ja pārkāpums var ietekmēt piegādātāju loku un ierobežo konkurenci• 10 vai 5 % atkarībā no neatbilstības būtiskuma |
| 3.7. | Iepirkumu procedūrā izvēlētā piegādātāja (pakalpojumu sniedzēja) apakšuzņēmējs ir atbalsta pretendents vai ar to saistītā persona un to nav iespējams novērst.Konstatēts interešu konflikts pieņemtajā lēmumā par iepirkuma rezultātiem | Projekta īstenošanas laikā konstatēts, ka ar pakalpojumu sniedzēju noslēgtā līguma izpildi kā apakšuzņēmējs nodrošina atbalsta pretendents vai ar to saistītā persona.Kāds no komisijas locekļiem un ekspertiem (ja tādi ir piesaistīti) pārstāv pretendenta intereses, ir saistīts ar pretendentu, interešu konflikta konstatēšanas gadījumā nav ievērota noteiktā procedūra | 100 % |
| 4. | Konstatēts projekta izmaksu sadārdzinājums | Projekta izmaksu pozīciju sadārdzināšana | • Atkarībā no neatbilstības būtiskuma finanšu korekcija 10 - 100 %, no tirgus cenas sliekšņa, ja konstatētais sadārdzinājums pārsniedz 30 %• Samazinājums līdz tirgus cenas slieksnim, ja konstatētais sadārdzinājums ir līdz 30 % |
| 5. | **Projekta īstenošanas laikā konstatētie pārkāpumi** |
| 5.1. | Nav ievēroti dokumentu iesniegšanas termiņi, kas noteikti normatīvajos aktos vai administratīvajā lēmumā | Konkrētā pasākuma nosacījumos, šo noteikumu nosacījumos vai administratīvajā lēmumā norādītie iesniedzamie dokumenti iesniegti pēc noteiktā termiņa | • 1–2 mēneši –1 % no neizmaksāto attiecināmo izmaksu summas, bet ne vairāk kā 1000 EUR• 2 – 3 mēneši –10 %, no neizmaksāto attiecināmo izmaksu summas, bet ne vairāk kā 10 000 EUR• Vairāk nekā 3 mēneši – 100 % |
| 5.2. | Nav saskaņoti būtiski projekta grozījumi | Par nebūtiskiem grozījumiem, kas nav jāsaskaņo ar Lauku atbalsta dienestu, uzskatāmi grozījumi saistībā ar izmaiņām, kas projekta īstenošanas laikā radušās starp izmaksu pozīcijām un kas nepārsniedz 10 procentu no apstiprinātās projekta tāmes kopsummas. Pārējās izmaiņas, kurām ir ietekme uz sākotnēji apstiprinātā projekta darbībām un izmaksām, ir uzskatāmas par būtiskām | • 100 % no konkrētās investīcijas, ja ir ietekme uz projekta mērķi• 25 % no konkrētās investīcijas, 10 vai 5 % atkarībā no neatbilstības būtiskuma |
| 5.3. | Projekta īstenošanas termiņa pagarinājums pēc maksimālā projektu īstenošanas termiņa. | Projekta īstenošanas termiņš ir pagarināts līdz maksimāli iespējamam un konstatēts, ka pēc šā termiņa projekts ir daļēji īstenots | • 10 % no atlikušā maksājuma pieprasījuma summas, ja projekts tiek pabeigts vēlāk nekā sešus mēnešus (bet ne vēlāk kā 12 mēnešus) pēc lēmumā norādītā beigu termiņa• 5 % no maksājuma pieprasījuma atlikušās summas, ja projekts tiek pabeigts līdz 6 mēnešiem pēc lēmumā norādītā beigu termiņa |
| 5.4. | Maksājuma pieprasījumā iekļautā attiecināmo izmaksu summa par 10 % pārsniedz summu, kas apstiprināta pēc tam, kad ir pārbaudītas tiesības saņemt atbalstu | Ja maksājuma pieprasījumā iekļautā attiecināmo izmaksu summa par 10 % pārsniedz summu, kas izmaksājama saņēmējam pēc tam, kad ir pārbaudītas tiesības saņemt atbalstu par maksājuma pieprasījumā minētajiem izdevumiem (attiecas uz Eiropas Lauksaimniecības fonda lauku attīstībai atbalsta pasākumiem), piemēro finanšu korekciju, ko veido starpība starp abām minētajām summām, bet tā nedrīkst pārsniegt pilno maksājuma pieprasījumā deklarēto attiecināmo izmaksu summu | Maksājuma pieprasījumā nepamatoti iekļautā izmaksu summa un administratīvais sods nepamatoti iekļautās summas apmērā |
| 6. | **Projekta uzraudzības periodā konstatētie pārkāpumi** |
| 6.1. | Konstatētas būtiskas izmaiņas investīcijas izmantošanā vai atbalsta saņēmēja statusā | Atbalsta saņēmējs ir pārtraucis savu produktīvo darbību (piemēram, uzņēmuma likvidācija maksātnespējas gadījumi), reorganizācija, pārvietošana un darbības pārtraukšana citu iemeslu dēļ).Projekta rezultāts nav atbilstošs tā sākotnējam mērķim un atbalsta saņemšanas nosacījumiem. | • 100 %• Proporcionāla finanšu korekcija pret aktīvas darbības periodu atkarībā no neatbilstības būtiskuma• Ja saimnieciskā darbība apstādināta uz noteiktu laiku, bet ne vairāk kā uz sešiem mēnešiem, tiek pagarināts projekta uzraudzības periods.• Ja projekta uzraudzības periodā tiek gūta peļņa, kas neatbilst sākotnējiem atbalsta saņemšanas nosacījumiem – 100% atkarībā no neatbilstības būtiskuma. |
| 6.2. | Investīciju atsavināšana | Atbalsta pretendents ir pārdevis (atsavinājis) projekta īstenošanas rezultātā iegūtos pamatlīdzekļus pirms noteiktā uzraudzības perioda beigām | • 100 %, ja nav uzsākta nekāda saimnieciskā darbība vienu gadu pēc projekta īstenošanas• 100 %, ja pamatlīdzekļi atsavināti pirmo trīs uzraudzības gadu laikā• 40 %, ja pamatlīdzekļi atsavināti ceturtajā uzraudzības gadā• 20 %, ja pamatlīdzekļi atsavināti piektajā un pārējos uzraudzības gados |
| 6.3. | Netiek sasniegti projektā plānotie rezultatīvie rādītāji un mērķi | Finanšu vai fiziskajiem rādītājiem, kā arī projektā plānotajiem rezultatīvajiem rādītājiem nav pieļaujams normatīvajos aktos par atbalsta piešķiršanu konkrētam pasākumam noteiktais samazinājums pēc projekta īstenošanas gada (finanšu korekcijas nepiemēro, ja mērķu nesasniegšanas pamatā ir sociāli ekonomisko vai vides faktoru ietekme, būtiskas pārmaiņas valsts ekonomikas vai vides apstākļos vai *force majeure* apstākļi, kas nopietni ietekmē attiecīgo mērķu īstenošanu) | 100 % jaunajiem uzņēmējiem, ja viena gada laikā pēc samaksas par projektu nav uzsākta saimnieciskā darbība.Proporcionāls sankcijas aprēķins un finansējuma atprasīšana atbilstoši nostrādātajam laikam un sasniegtajiem rādītājiem.Uzraudzības perioda pagarināšana.Rādītāju izpildes tolerance 10 % apmērā no sasniedzamā rādītāja īpatsvara |
| 7. | Citas proporcionālas finanšu korekcijas | Attiecas uz gadījumiem, ja konstatēta neatbilstība, kura nav minēta citos šajā pielikumā minētajos neatbilstību aprakstos, bet, ņemot vērā neatbilstības būtiskumu, ir pamats piemērot attiecīgo finanšu korekciju | 100, 25, 10, 5 vai 2 % atkarībā no neatbilstības būtiskuma” |

1. Izteikt 9. pielikumu šādā redakcijā:

“9. pielikums
Ministru kabineta
2014. gada 30. septembra noteikumiem Nr. 598

**Tiesību normas, kas attiecināmas uz atbalsta pretendenta izslēgšanu no atbalsta saņēmēju loka**

|  |  |  |  |  |
| --- | --- | --- | --- | --- |
| Nr. p. k. | Personas dalības veids projektu iesniegumu atlasē | Tiesību akts | Tiesību akta norma | Pārbaudes periods mēnešos(no projekta iesniegšanas dienas) |
| 1. | Pārbaudāmā persona un/vai personālsabiedrības biedrs (ja pārbaudāmā persona ir personālsabiedrība) | [Krimināllikums](https://m.likumi.lv/ta/id/88966-kriminallikums) | [88. pants](https://m.likumi.lv/ta/id/88966-kriminallikums#p88). Terorisms | 36 |
| [88.1pants](https://m.likumi.lv/ta/id/88966-kriminallikums#p88.1%25C2%25A0). Terorisma finansēšana |
| [88.2pants](https://m.likumi.lv/ta/id/88966-kriminallikums#p88.2%25C2%25A0). Aicinājums uz terorismu un terorisma draudi |
| [88.3pants](https://m.likumi.lv/ta/id/88966-kriminallikums#p88.3%25C2%25A0). Personas vervēšana un apmācīšana terora aktu veikšanai |
| [177. pants](https://m.likumi.lv/ta/id/88966-kriminallikums#p177). Krāpšana |
| [177.1pants](https://m.likumi.lv/ta/id/88966-kriminallikums#p177.1%25C2%25A0). Krāpšana automatizētā datu apstrādes sistēmā |
| [178. pants](https://m.likumi.lv/ta/id/88966-kriminallikums#p178). Apdrošināšanas krāpšana |
| [179. pants](https://m.likumi.lv/ta/id/88966-kriminallikums#p179). Piesavināšanās |
| [195. pants](https://m.likumi.lv/ta/id/88966-kriminallikums#p195). Noziedzīgi iegūtu līdzekļu legalizēšana |
| [198. pants](https://m.likumi.lv/ta/id/88966-kriminallikums#p198). Neatļauta labumu pieņemšana |
| [199. pants](https://m.likumi.lv/ta/id/88966-kriminallikums#p199). Komerciālā uzpirkšana |
| [218. pants](https://m.likumi.lv/ta/id/88966-kriminallikums#p218). Izvairīšanās no nodokļiem un tiem pielīdzināto maksājumu nomaksas |
| [320. pants](https://m.likumi.lv/ta/id/88966-kriminallikums#p320). Kukuļņemšana |
| [321. pants](https://m.likumi.lv/ta/id/88966-kriminallikums#p321). Kukuļa piesavināšanās |
| [322. pants](https://m.likumi.lv/ta/id/88966-kriminallikums#p322). Starpniecība kukuļošanā |
| [323. pants](https://m.likumi.lv/ta/id/88966-kriminallikums#p323). Kukuļdošana |
| [Konkurences likums](https://m.likumi.lv/ta/id/54890-konkurences-likums) | [11. panta](https://m.likumi.lv/ta/id/54890-konkurences-likums#p11) pirmā daļa (tostarp jebkurš no minētās daļas apakšpunktiem), ja par vertikālo vienošanos, kuras mērķis ir ierobežot pircēja iespēju noteikt tālākpārdošanas cenu, vai horizontālo karteļa vienošanos kā izslēgšanas pamatu no iepirkuma procedūras Sodu reģistrā ir norādījusi Konkurences padome | 12 |
| Imigrācijas likumsDarba likumsLikums Par nodokļiem un nodevām | 68.4 panta trešā daļa.Par vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā | 12 |
| 158. pants. Darba līguma nenoslēgšana rakstveidā.142.panta otrā daļa.Par informatīvās deklarācijas par darba ņēmējiem (iesniedzama par personām, kuras uzsāk darbu) iesniegšanu, pārkāpjot nodokļu normatīvajos aktos noteikto iesniegšanas termiņu, vai deklarācijas neiesniegšanu, kā arī par paziņojuma par fiziskajai personai izmaksātajām summām iesniegšanu, pārkāpjot nodokļu normatīvajos aktos noteikto iesniegšanas termiņu vairāk par divām dienām, vai paziņojuma neiesniegšanu. | 12 |
| 2. | Pārbaudāmā persona, pārbaudāmās personas valdes vai padomes loceklis, prokūrists vai persona, kura ir pilnvarota pārstāvēt pārbaudāmo personu darbībās, kas saistītas ar filiāli | [Krimināllikums](https://m.likumi.lv/ta/id/88966-kriminallikums) | [88. pants](https://m.likumi.lv/ta/id/88966-kriminallikums#p88). Terorisms | 36 |
| [88.1pants](https://m.likumi.lv/ta/id/88966-kriminallikums#p88.1%25C2%25A0). Terorisma finansēšana |
| [88.2pants](https://m.likumi.lv/ta/id/88966-kriminallikums#p88.2%25C2%25A0). Aicinājums uz terorismu un terorisma draudi |
| [88.3pants](https://m.likumi.lv/ta/id/88966-kriminallikums#p88.3%25C2%25A0). Personas vervēšana un apmācīšana terora aktu veikšanai |
| [177. pants](https://m.likumi.lv/ta/id/88966-kriminallikums#p177). Krāpšana |
| [177.1pants](https://m.likumi.lv/ta/id/88966-kriminallikums#p177.1%25C2%25A0). Krāpšana automatizētā datu apstrādes sistēmā |
| [178. pants](https://m.likumi.lv/ta/id/88966-kriminallikums#p178). Apdrošināšanas krāpšana |
| [179. pants](https://m.likumi.lv/ta/id/88966-kriminallikums#p179). Piesavināšanās |
| [195. pants](https://m.likumi.lv/ta/id/88966-kriminallikums#p195). Noziedzīgi iegūtu līdzekļu legalizēšana |
| [198. pants](https://m.likumi.lv/ta/id/88966-kriminallikums#p198). Neatļauta labumu pieņemšana |
| [199. pants](https://m.likumi.lv/ta/id/88966-kriminallikums#p199). Komerciālā uzpirkšana |
| [218. pants](https://m.likumi.lv/ta/id/88966-kriminallikums#p218). Izvairīšanās no nodokļiem un tiem pielīdzināto maksājumu nomaksas |
| [320. pants](https://m.likumi.lv/ta/id/88966-kriminallikums#p320). Kukuļņemšana |
| [321. pants](https://m.likumi.lv/ta/id/88966-kriminallikums#p321). Kukuļa piesavināšanās |
| [322. pants](https://m.likumi.lv/ta/id/88966-kriminallikums#p322). Starpniecība kukuļošanā |
| [323. pants](https://m.likumi.lv/ta/id/88966-kriminallikums#p323). Kukuļdošana” |

Ministru prezidents A. K. Kariņš

Zemkopības ministrs K. Gerhards